
[bookmark: _Toc199178666]Oppdrag og prosjektinformasjon
[bookmark: _Toc199178667]Opplysninger om oppdragsgiver
«Oppdragsgiver» inviterer med dette til konkurranse med forhandling for levering av EPC – Energisparekontrakt.

«Navn» er kommunens rådgiver.
[bookmark: _Toc199178668]Opplysninger om prosjektet
Bakgrunn og formål
[Teksten her er et eksempel]
Formålet med anskaffelsen er å få levert robuste og gode energitiltak samt oppnå en vesentlig, langsiktig og kostnadseffektiv reduksjon av energibruk og energikostnader i oppdragsgivers bygningsmasse (og eventuelt anlegg), herunder opprettholdelse eller forbedring av inneklima på romnivå, og  opprettholdelse eller reduksjon av klimagassutslipp og andre negative miljøkonsekvenser av energibruk.

Oppdragsgiver ønsker å inngå avtale med en energientreprenør om EPC, en prosess med planlegging og gjennomføring av energi-effektiviseringstiltak, hvor energientreprenøren står for hele prosjekt-, gjennomførings- og oppfølgingsprosessen og garanterer besparelse og lønnsomhet.

Hovedtall:
· Antall bygg/lokasjoner: XX stk. 
· Oppvarmet bruksareal i sum: ca. XX m2
· Førforbruk (basisforbruk): ca. XX GWh/år
Innhold, omfang og fremdrift
Oppdraget omfatter følgende faser:
1) Fase 1: Analysefase
2) Fase 2: Gjennomføringsfasen
3) Fase 3: Sparegarantifasen

Gjennomføringsfasen og sparegarantifasen er en opsjon som oppdragsgiver har ensidig rett til å utløse, helt eller delvis, jf. NS 6430:2014 punkt 4.7.

Beslutning om å utløse opsjon for gjennomføringsfasen og sparegarantifasen skal forankres gjennom beslutning/vedtak i administrativ eller politisk ledelse. Det tas forbehold om at manglende beslutning vil medføre at opsjon ikke utløses.

Konseptet innebærer at energientreprenøren gis incentiver til å utnytte sin kompetanse og kreativitet til å sy sammen en tiltakspakke med størst mulig besparelse og lønnsomhet for oppdragsgiver.

Fase 1: Analysefasen
Analysefasen omfatter gjennomgang av aktuelle bygg sammen med representant for oppdragsgiver, samt kartlegging og analyse av bygningsmassen for å avdekke og beskrive energieffektiviseringstiltak, med tilhørende besparelse, kostnader og lønnsomhet (energianalyse). Tiltakene omfatter både rene investeringer og driftstiltak, inklusive opplærings- og motivasjonstiltak i oppdragsgivers organisasjon.

NS 6430:2014 kapittel 5 kommer til anvendelse på analysefasen.

Oppdragsgiver kan fritt sette sammen tiltak fra de godkjente analysene. 

Som del av analyseoppdraget, men etter godkjent overlevering av analyser gjennomføres i løpet av 2 måneder en utvidet samspillsprosess mellom oppdragsgiver og entreprenør. Der kan begge parter foreslå justeringer av tiltakene med mål om å enten forbedre økonomi, redusere risiko eller prioritere andre forhold. Det utarbeides i tilfelle egne tiltaksark med alternative tiltak som kan velges inn i tiltakspakke, fase 2 og 3. Kostnader i denne fasen skal regnes inn i analysetilbudet, det skal medregnes inntil 3 fysiske møter i 2 månedersperioden.

Oppdragsgiver henviser til vedlegg C for oversikt over bygg/anlegg som skal inngå i konkurransen. 

Fase 2: Gjennomføringsfasen
Gjennomføringen er en totalentreprise med prosjektering og gjennomføring av tiltakene oppdragsgiver velger å gå videre med etter analysefasen. Denne fasen reguleres av NS 6430:2014 kapittel 6.

Gjennomføringsfasen er en opsjon, hvilket innebærer at oppdragsgiver kan velge å ikke gjennomføre tiltakene dersom for eksempel energianalyser ikke møter forventningene, eller gjennomføre alle eller noen av tiltakene identifisert i analysefasen, i egen regi. Dersom oppdragsgiver ønsker å gjennomføre noen av av de beskrevne tiltakene i løpet av gjennomføringsfasen, skal tilbyder samtykke til gjennomføring av beskrevne tiltak. 
Oppdragsgiver plikter ikke å begrunne valg om å evt ikke iverksette gjennomføringsfasen (utløse opsjon for fase 2 og 3) ovenfor den valgte energientreprenøren.

«Eksempel på prøvedriftsbestemmelser under»

Prøvedrift: Det skal gjennomføres prøvedriftsperiode for noen av tiltakene på slutten av fase 2. 

* Krav til prøvedrift gjelder disse tiltakstypene:
· Alle varmpumpeleveranser, unntatt luft/luft VP
· Ventilasjonstiltak som inkluderer nye aggregater, nye vifter eller ny regulering av temperatur eller luftmengder
· Ny automatikk, undersentraler eller overordna SD-anlegg

* Prøvedrift og dokumentasjon fra prøvedrift skal som minimum inneholde:
· Dokumentasjon på at tiltak er levert i henhold til kontraktens krav. 
· Dokumentasjon på at tiltak fungerer som forutsatt i kontrakt og er stabile over tid
· Dokumentasjon på eventuelle justeringer av (regulerings-)funksjoner basert på driftserfaring i prøvedriftsperiode
· Opplæring og driftserfaring til driftspersonell sammen med energientreprenøren/leverandørene av de enkelte anlegg
· Feilretting (både feil og mangler) som avdekkes i prøvedriftsperioden

 * Justering av prøvedriftsperiodens lengde

Energientreprenøren skal, i samråd med byggherren, ha anledning til å ta de tekniske anlegg ut av drift i kortere perioder for utbedring eller reparasjon mot tilsvarende forlengelse av prøvedriftsperioden.
Dersom energientreprenøren ikke kan påvise at tekniske anlegg oppfyller kontraktens krav sammenhengende i de fire siste ukene av prøvedriftsperioden, eller dersom prøvedriftsperioden av annen årsak ikke har fungert etter sin hensikt i samme periode, forbeholder byggherren seg retten til å kreve prøvedriftsperioden forlenget inntil disse krav er oppfylt. En slik forlengelse av prøvedriftsperioden gir ikke energientreprenøren grunnlag for tilleggskrav.

* Overtakelse
Overtakelsesforretning skal holdes i rimelig tid etter utløpet av prøvedriftsperioden. Det gjennomføres samlet overtakelse av kontraktsarbeidene. 
Dette skjer først etter utløpet av prøvedriftsperioden og gjennomført overtakelsesforretning.

Fase 3: Sparegarantifasen
Energientreprenøren garanterer energibesparelser og driftskostnader for tiltakene, og ivaretar utviklingen av disse slik at de investeringer som er gjort opprettholder sin funksjon. Dette gjøres i samarbeid med oppdragsgivers driftspersonell. Oppdragsgiverens driftspersonell påtar seg ingen ansvar for feil/mangler ved gjennomføring av nevnte tiltak. Denne fasens varighet er ofte lik tiltakspakkens inntjeningstid, men oppdragsgiver vil i dette prosjektet inngå kontrakt på 5 (anbefalt) år med opsjon på å kunne utvide kontraktstid for sparegarantifasen inntil inntjeningstid på tiltakspakken.

I sparegarantifasen gjelder NS 6430:2014 kapittel 7.

Sparegarantifasen er knyttet til gjennomføringsfasen, det vil si at den skal gjennomføres dersom opsjon for gjennomføringsfasen utløses.

Ønsket fremdrift er:

	Fase 1:
	Umiddelbart etter avtaleinngåelse. 6 måneder gjennomføringstid. I tillegg kommer 2 måneder ekstra samspillfase der oppdragsgiver og energientreprenør begge kan ta initiativ til å justere tiltak

	Fase 2:
	Oppstart 10 dager etter utløsning av opsjon/avtaleinngåelse. 21 måneder gjennomføringstid, der de tre siste månedene er prøvedriftfase.

	Fase 3:
	Oppstart umiddelbart når gjennomføringsfasen avsluttes.



Ved salg av en eller flere bygg/anlegg har ny eier rett, men ikke plikt, til å tre inn i den delen av avtalen som gjelder berørte kontraktsgjenstander på samme vilkår, jfr. NS 6430:2014 punkt 4.2.3 hvor også eventuell vederlagsjustering er regulert.

Se mer om prosjektet under punkt 6.
[bookmark: _Toc199178669]Anskaffelsen
Det skal gis tilbud på prosess for garantert energisparing, som omfatter utvikling, gjennomføring og oppfølging av en energisparekontrakt, hvor oppdragsgiver har opsjon på gjennomføring og oppfølging.
[bookmark: _Toc199178670]Regler for gjennomføring av konkurransen
[bookmark: _Toc199178671]Anskaffelsesprosedyre
Anskaffelsesprosedyren er åpen tilbudskonkurranse i henhold til Lov av 17. juni 2016 nr. 73 om offentlige anskaffelser og Forskrift av 12. august 2016 nr. 974 om offentlige anskaffelser (anskaffelsesforskriften) del I og II.

Oppdragsgiver planlegger å gjennomføre dialog med minst 3 tilbydere. En slik dialog vil bestå av avklaringer av avvik og/eller forhandlinger om tilbudet. Oppdragsgiver forbeholder seg likevel retten til ikke å ha dialog eller begrense dialogen til avklaring av uklarheter mv. med enkelte tilbydere under overholdelse av kravet til likebehandling.

Dialogen kan gjelde alle sider ved de inngitte tilbud, inkludert foreslåtte tekniske løsninger og pris. Dialogen antas å finne sted i oppdragsgivers lokaler, eventuelt på teams dersom situasjonen krever det.

De endelige reviderte tilbud slik de fremstår etter forhandlingene, vil være gjenstand for tildelingsvurderingen.

Forhandlinger blir ikke gjennomført dersom oppdragsgiver, etter at tilbudene er mottatt, vurderer at forhandlinger ikke er hensiktsmessig. Dialog i form av rettinger/avklaringer gjennomføres ved behov.
[bookmark: _Toc199178672]Kunngjøring/KGV
Konkurransen er kunngjort i Doffin og gjennomføres i oppdragsgivers konkurransegjennomføringsverktøy (KGV) «Navn på verktøy», der også kommunikasjon med tilbyderne i konkurransen foregår.
[bookmark: _Toc199178673]Tidsplan
Oppdragsgiver har lagt opp til følgende plan for prosessen:

	[bookmark: _Hlk30505091]Aktivitet
	Dato/klokkeslett

	Kunngjøring av konkurranse
	«dd.mm.åååå»

	Påmelding tilbudsmøte-/befaring
	«dd.mm.åååå»

	Tilbudsmøte-/befaring
	«dd.mm.åååå»

	Frist for å stille spørsmål til konkurransen
	«dd.mm.åååå», kl. 00:00

	Tilbudsfrist
	«dd.mm.åååå», kl. 00:00

	Evaluering/avklaringer/dialog
	Uke XX – uke XX

	Meddelelse om resultatet av konkurransen
	Uke XX

	Klagefrist
	10 dager etter meddelelsen

	Kontraktsinngåelse
	Uke XX

	Vedståelsesfrist
	«dd.mm.åååå»

	Fase 1, analysefase
	6 måneder 

	Dialog/justering/samspill i fase 1
	«dd.mm.åååå»

	Dimensjonering av investeringspakker
	«dd.mm.åååå»

	Fase 2, gjennomføringsfase
	«dd.mm.åååå»

	Oppstart fase 3, garantiperiode
	«dd.mm.åååå»



Det gjøres oppmerksom på at tidspunktene etter tilbudsfrist er foreløpige og kan bli gjenstand for justeringer.
[bookmark: _Toc199178674]Tilbudsmøte-/befaring
Oppdragsgiver inviterer til et tilbudsmøte med etterfølgende befaring på «to» av lokasjonene.

Tilbudsmøte/-befaringer på: 
· «Dato/klokkeslett» - «Byggnavn, adresse, frammøtested»
· «Dato/klokkeslett» - «Byggnavn, adresse, frammøtested» 
· «Behov for flere, fylles det ut her»

Det blir informasjon om prosjektet med påfølgende befaringer på byggene.

Det anbefales at interesserte tilbydere deltar på møtet/planlagte befaring(er) for å skaffe seg førstehåndskunnskap om bygningsmassen som omfattes av avtalen. 

Forespørsel om å delta på tilbudsmøtet/-befaring sendes via KGV innen dato som angitt i punkt 2.3, med angivelse av antall deltakere og navn.

Det vil bli ført referat fra tilbudsmøtet-/befaring. Referatet vil bli distribuert via KGV, og vil inngå som en del av konkurransegrunnlaget.

Oppdragsgiver ber om at eventuelle spørsmål før eller under befaringen sendes skriftlig, for å sikre at svaret blir korrekt og etterprøvbart. Tilbydere oppfordres til å sende inn eventuelle spørsmål skriftlig i forkant. Spørsmål og svar blir kunngjort i KGV på samme måte som alle andre spørsmål som kommer i konkurransen.
[bookmark: _Toc199178675]Konkurransegrunnlaget
Konkurransegrunnlaget består av dette dokumentet inkludert vedlegg, samt skriftlige referater fra tilbudsmøte/-befaring og spørsmål/svar i konkurransen. I tillegg vil eventuelle tilleggsopplysninger og endringer gitt skriftlig, inngå. Tilbyder må hensynta alle disse dokumentene ved utarbeidelse av sitt tilbud.
[bookmark: _Toc199178676]Plikt til å sette seg inn i konkurransegrunnlaget 
Tilbyder må sette seg inn i forhold som kan ha betydning for oppdraget og den måten arbeidet skal gjennomføres på.

Tilbyder plikter å formidle alle relevante deler av konkurransegrunnlaget til eventuelle underleverandører når det innhentes pris fra disse.

Oppdager tilbyder mangler eller uklarheter ved konkurransegrunnlaget som har betydning for gjennomføringen av oppdraget, prissetting, mv., bes tilbyder snarest varsle oppdragsgiver via KGV om dette.
[bookmark: _Toc199178677]Suppleringer/endringer av konkurransegrunnlaget
Oppdragsgiver forbeholder seg retten til å supplere eller endre konkurransegrunnlaget frem til tilbudsfristens utløp. Kommer suppleringene/endringene så sent at det er vanskelig for tilbyderne å ta hensyn til disse ved utarbeidelsen av tilbudet, kan tilbudsfristen bli forholdsmessig forlenget.

Eventuelle endringer av konkurransegrunnlaget, herunder spesifikasjoner, konkurranse- bestemmelser, mv., vil skriftlig bli meddelt samtlige tilbydere via KGV.

Endringene vil ha gyldighet foran tidligere mottatt konkurransegrunnlag.
[bookmark: _Toc199178678]Skatteattest
Valgte leverandør og underleverandør som vil utføre arbeider under kontrakten for mer enn 500 000 kroner ekskl. mva. skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk. Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen.
[bookmark: _Toc199178679]Krav til tilbudet
[bookmark: _Toc199178680]Tilbudets utforming og levering
Tilbudet skal leveres i henhold til konkurransegrunnlaget med eventuelle avvik og forbehold tydelig angitt og prissatt.

Tilbudet skal leveres via KGV.

Tilbudet med tilhørende dokumenter skal være på norsk.

Tilbudets innhold er beskrevet i sjekklisten inntatt som vedlegg I til konkurransegrunnlaget.

Tilbyder skal følge og beskrive slik tilbudsformularet og sjekklisten (i vedlegg A og I) tilsier.
[bookmark: _Toc199178681]Avvik fra konkurransegrunnlaget
Er tilbudet ment å avvike fra konkurransegrunnlaget skal det fremgå klart av tilbudet, selv om disse også er angitt i andre dokumenter i tilbudet.


Avvikene skal spesifiseres og beskrives så presist og entydig i tilbudsbrevet at oppdragsgiver kan vurdere disse uten kontakt med tilbyder. Avvik som ikke er priset, vil kunne bli priset av oppdragsgiver for at tilbudene skal kunne sammenlignes. Avvik som ikke lar seg prise, kan føre til at tilbudet anses ufullstendig og avvises.

Oppdragsgiver er ikke forpliktet til å godta tilbud som inneholder avvik og kan avvise tilbud med avvik som ikke er ubetydelige. Vesentlige avvik vil medføre at tilbudet avvises.
[bookmark: _Toc199178682]Tilbudsfrist
Frist for inngivelse av tilbud fremkommer av punkt 2.3.
[bookmark: _Toc199178683]Vedståelsesfrist
Vedståelsesfristen fremkommer av punkt 2.3.
[bookmark: _Toc199178684]Krav til kvalifikasjoner
[bookmark: _Toc199178685]Innledning
For å kunne få sitt tilbud evaluert må tilbyder levere etterspurt dokumentasjon på at han oppfyller følgende kvalifikasjonskrav.
[bookmark: _Toc199178686]Organisatorisk og juridisk stilling
Kvalifikasjonskrav:
Det kreves at tilbyder har et lovlig etablert foretak. 

Dokumentasjonskrav:
For norske selskaper: Firmaattest. 
For utenlandske foretak: Godtgjørelse på at selskapet er registrert i foretaksregister, faglig register eller et handelsregister som foreskrevet i lovgivningen i det land hvor vedkommende er etablert.
[bookmark: _Toc199178687]Økonomiske og finansielle kapasitet
Kvalifikasjonskrav:
Det kreves at tilbyder har tilstrekkelig økonomi til å gjennomføre kontrakten.

Dokumentasjonskrav:
Foretakets årsregnskap for de siste tre årene med revisjonsberetning, inklusive noter og årsberetning, samt nyere opplysninger som har relevans til foretakets regnskapstall dersom det anses nødvendig.

Dersom tilbyder har saklig grunn til ikke å fremlegge den dokumentasjon oppdragsgiver har krevd, kan vedkommende dokumentere sin økonomiske og finansielle kapasitet ved å fremlegge ethvert annet dokument som oppdragsgiver anser egnet.
[bookmark: _Toc199178688]Tekniske og faglige kvalifikasjoner
Kvalifikasjonskrav:
Det kreves at tilbyder har gjennomført tilsvarende oppdrag på en tilfredsstillende måte og ha en organisasjon som er rustet til å gjennomføre kontrakten. 

Tilbyder skal ha et kvalitetssikringssystem tilpasset arbeidene denne kontrakten omfatter. 

Tilbyder skal ha tilstrekkelig ansvarsrett for tiltaket.

Dokumentasjonskrav:
1) Beskrivelse av foretakets mest relevante leveranser de siste 3 årene, inkludert deres verdi, tidspunkt og kontaktperson
2) Organisasjonsplan
3) Redegjørelse vedrørende foretakets kvalitetssikringssystem/kvalitetsstyringssystem
4) Bekreftelse på at tilbyder er oppfyller krav til ansvarsrett i relevant tiltaksklasse for arbeider tilbudet omfatter
[bookmark: _Toc199178689]Avslutning av konkurransen
[bookmark: _Toc199178690]Tildelingskriterier (eksempel, husk å endre Vedlegg A ved endring)
Tildelingen skjer på grunnlag av følgende kriterier:

	
	Kriterium
	Dokumentasjon
	Vekt

	1
	Lønnsomhet for kunde. Nåverdi
Nåverdi for tilbudt tiltakspakke, sum for alle byggene omfattet av konkurransen. 
	
Vedlegg A,
Punkt 2.12
	25 %

	2
	Redusert miljøbelastning pga redusert energibruk.

Redusert energibruk (kWh/år) i tilbudt tiltakspakke, sum for alle byggene omfattet av konkurransen
	
Vedlegg A,
punkt 2.4

	30 %

	3
	Erfaring/tilbudt personell i de ulike faser
Erfaring fra liknende EPC-prosjekter for nøkkelpersoner i prosjektet (CV for nøkkelpersonell med beskrivelse av erfaring og kompetanse innen EPC alle faser samt referanser). 
	Vedlegg A
Punkt 5
	10 %

	4
	Oppdrags- og risikoforståelse
Tilbyders forståelse av oppdraget, samt vurdering (inkl. besvarelse) av oppdragsgivers og tilbyders risikoelementer i tabell punkt 6 i Vedlegg A
	Vedlegg A
Punkt 6
	15%

	5
	Pris for analysefasen, inkl. samspillsfase og energimerking 
Med 50% vekting på henholdsvis kostnad analysefasen og energimerking
	Vedlegg A
Punkt 7.1 og
7.3

	20 %



NB! Oppdragsgiver ønsker i konkurransen tiltakspakker med inntjeningstid på «for eksempel 12 år» før støtte. 

Alle beregninger skal være ekskl. støtte og ekskl. mva. Det skal brukes energipris på XX øre/kWh, effektpris på XX kr/kW/år og kalkulasjonsrente 5 %. Nåverdi skal beregnes for «for eksempel 15 års» levetidsperiode for tiltakspakke. 

Oppdragsgiver ønsker tilbud på analysefase som ikke overstiger XX kroner ekskl. mva.

Oppdragsgivers kostnader til drift og vedlikehold i gjennomføringsfase skal inkluderes i beregning av inntjeningstid. For nåverdi inkluderes både analyse-/gjennomførings-/ og sparegarantifase.

Effekttiltak for bygg med effektabonnement kan inkluderes i beregningene (nåverdi og inntjeningstid) for Kriterium 1 (jf. tabell over) dersom effektreduksjon garanteres på samme måte som energireduksjon.
[bookmark: _Toc199178691]Klima- og miljøkrav
En energisparekontrakt er en modell for gjennomføring av energieffektiviseringstiltak med garantert energi sparing. Energientreprenøren oppgraderer bygg og utstyr, og garanterer for at investeringskostnadene dekkes av sparte energikostnader over en kontraktsperiode. I tillegg til økonomisk lønnsomhet vil en slik modell resultere i betydelige miljømessige gevinster.

Kontrakten innebærer at energientreprenøren gjennomfører en grundig energikartlegging av den aktuelle ytelsen (eksempelvis bygg eller virksomhet), og vurderer hvilke energitiltak som er mest energieffektive og lønnsomme. Oppdragsgiver får ved dette en sikkerhet for at investeringen i energieffektive tiltak vil føre et de lovede energibesparelsene. 
Evalueringskriterie «2- Redusert miljøbelastning pga redusert energibruk» vektes 30%. Energisparekontrakter anses derfor som gode kontrakter for å oppnå bærekraftsmål, redusere karbonutslipp, forbedre energieffektiviteten og redusere energikostnadene.

[bookmark: _Toc199178692]Meddelelse om tildeling og kontraktsinngåelse
Oppdragsgivers beslutning om hvilket tilbud som er valgt, vil skriftlig bli meddelt samtidig til alle tilbyderne. Oppdragsgiver vil inngå kontrakt etter utløpet av den angitte karensperioden.
[bookmark: _Toc199178693]Avlysing av konkurransen og totalforkastelse
Oppdragsgiver forbeholder seg retten til å avlyse konkurransen dersom det foreligger saklig grunn.
[bookmark: _Toc199178694]Nærmere om oppdragets innhold og omfang
[bookmark: _Toc199178695]Detaljbeskrivelse
«Alt i dette kapittelet må tilpasses aktuelt prosjekt»

Bygg og anlegg som er aktuelle for forespørselen fremgår av vedlegg C. 
Tilbudet skal inneholde (se også vedlegg A Tilbudsformular):

	1
	Tilbud på analysefasen som oppsummeres i en prosjektutviklingsrapport skal baseres på grunnlagsdata, vedlegg C, og erfaringer fra tilbudsmøtet. 
Energientreprenøren har mulighet til å gjøre antagelser utover det tilsendte materiellet. Disse antagelsene skal begrunnes og beskrives tydelig i tilbudet.

	2
	Tilbud på energi- effekt og kostnadsbesparelse samt investering og lønnsomhet på energi- effekt og kostnadsbesparelse på tiltakspakke for hele bygningsmassen, basert på alle opplysningene i konkurransegrunnlaget, erfaringstall samt tilbudsmøtet. 
Tilbudet for bygningsmassen er ikke bindende, men angir et minimumsnivå som energientreprenøren mener er oppnåelig. Dersom energientreprenøren etter tildelt oppdrag og gjennomføring av analysefasen ikke kan tilby en minst like god tiltakspakke som opprinnelig angitt (både investeringsnivå, energi- og effektreduksjon og nåverdi inkludert alle kostnader i gjennomføringsfase og sparegarantifase), honoreres ikke analysefasen, og opsjonen for gjennomføringsfasen og sparegarantifasen blir ikke vurdert.

	3
	All nødvendig rigg og drift for egne arbeider, herunder plikten til å oppfylle kravene til forebyggende tiltak i byggherreforskriften § 9, skal inngå.

	4
	Eventuelle årlige kostnader, lisenskostnader, servicekostnader, oppgraderingskostnader osv. for tiltak, skal inkluderes i økonomiberegningene og tas med som driftskostnad per år i tiltaksbeskrivelsene. 

	5
	Byggenes funksjon, inneklima på romnivå eller bruk skal ikke forringes på grunn av tiltak. 
Entreprenøren har ansvar for å dokumentere før- og etterverdier for inneklimaparametere dersom det foreslås tiltak med reduserte friskluftmengder, ref. formål med konkurransen i punkt 1.2.1. 

	6
	Alle tiltak skal som minimum oppfylle gjeldende Enova-krav for å få støtte, aktuelle gjeldende norske standarder, gjeldende byggeforskrifter, avfallsforskrifter, arbeidsmiljøkrav, Lysnorm (for lystiltak) samt byggdetaljblad. 

	7
	For alle tiltak skal alle nødvendige hjelpearbeider for å kunne gjennomføre tiltakene være inkludert i investeringssum i energianalyser. 

	8
	Det skal for alle bygningsmessige tiltak, inklusive bygningsmessige hjelpearbeider for tekniske fag, i tiltakstekst opplyses spesifikt hvilket NBI-byggdetaljblad eller byggdetaljblad-serie som legges til grunn for utførelsen.

	9
	EOS: Alle byggene er tilknyttet kommunens EOS-system, xxxxx. 
Entreprenører vil i tilbudsfasen få lesetilgang på eos-systemet.

	10
	SD-anlegg: Viktig målsetting er å få tilknyttet bygg i denne EPC-portefølgen til kommunens overordna SD-system (xxxxxxxx). 

	11
	Kommunen bruker xxxxxx som FDV-system. All dokumentasjon skal være på norsk. Entreprenøren leverer all dokumentasjon samlet tiltak for tiltak på web-hotell innen frist for komplett FDV-dokumentasjon. Kommunen legger inn i xxxxxx etter at fdv er godkjent. Endelig opplegg avtales ila analysefasen. 
Det skal leveres as-build tegninger der ny installasjon er vist inn i eksisterende anlegg. 
Tegninger skal leveres i dwg-format der dwg-tegninger finnes fra før, ellers i PDF-format.

	12
	Avfallshåndtering/renhold/rent bygg: Prosjektet skal følge Avfallsforskriften (FOR 2025-10-29, endret FOR-2025-10-29) , veileder 6606-S - Rent tørt bygg, utarbeidet av RIF (2. utg. 2007).

	13
	Forhold på byggeplassene: Energientreprenøren er ansvarlig for at alle byggeplassforhold er vurdert. Energientreprenøren skal på eget initiativ besikte byggeplassene og gjøre seg kjent med de stedlige forhold. Bygningene skal være i drift under arbeidene, og fremdrift skal planlegges ut fra denne situasjonen og i forståelse med brukerne.

	14
	Byggesaksbehandling: Energientreprenøren skal stå for nødvendige byggesøknader, som er nødvendig for de tiltak energientreprenøren foreslår gjennomført.

	15
	Det kan ikke forventes at dokumentasjon på eksisterende bygg og anlegg er komplett. Oppdragsgiver vil gi energientreprenøren underlag som er tilgjengelig for oppdragsgiver, enten på papir eller elektronisk. Entreprenøren må inkludere eventuelle kostnader for å produsere eller supplere underlag som del av tiltakskostnad.

	16
	Hovedbedrift: Energientreprenøren vil være hovedbedrift i henhold til arbeidsmiljøloven §2-2.

	17
	Offentlig støtte: Konsekvenser av eventuell offentlig støtte skal beskrives i alle faser. Alle minimumskrav fra Enova for å kunne få støtte til tiltak, skal gjelde med unntak av EOS-tiltak

	18
	Til disposisjon

	19
	Varmepumper: For alle varmepumpetiltak skal COP, samt avgitt, målt varmeeffekt inn i varmesystemet oppgis i analyser ved utetemperatur ved minus 7 grC. 
Det skal leveres varmepumper med naturlige kjølemedier
Energientreprenørens oppgitte verdier for avgitt COP og kW skal oppfattes som krav til leveransen i fase 2. Det skal brukes oppløsning på 1 time på effektdokumentasjon. Dvs. gjennomsnittsverdi på 1 time på effekt. 
Som dokumentasjon skal det i tillegg logges sekvens over minimum 1 uke mellom VP og andre fyringskilder. 
Det skal inkluderes både beskrivelse og gjennomføring av tiltak på sekundærsiden i varmeanlegget for å få til optimal varmepumpedrift

	20
	Tiltak med utskifting av ventilasjonsvifter eller aggregat: Det skal dokumenteres kapasitet på dagens aggregater, og eksisterende luftmengder skal som minimum dokumenteres. I tillegg skal det dokumenteres i prosjektering at dagens krav til luftmengder oppnås etter tiltak 

	21
	SHA-plan i prosjektet: Vedlegg O gjøres gjeldende

	22
	Kommunens seriøsitetskrav gjøres gjeldende i prosjektet. Alle krav i vedlegg H skal være forstått og akseptert. 

	23
	Dersom det dokumenteres feil i grunnlagsdata på mindre enn +/- 15 % så korrigeres sparegaranti med tilsvarende %-verdi. Ved feil utover dette så gjøres spesifikke beregninger. Etter oppstart gjennomføringsfase så kan ikke basisforbruk korrigeres.



Analyser skal ikke bare gå på energi-/effektreduksjoner, men også rene krone-besparelser/-kostnader, som for eksempel i forbindelse med konvertering til fornybar energi, ved færre eller andre type elabonnement eller økt bruk av bioolje osv.
[bookmark: _Toc199178696]Energimerking
Energimerking ble 1. juli 2010 obligatorisk for alle som skal selge eller leie ut yrkesbygg. Alle yrkesbygg over 1000 m2 skal alltid ha gyldig energiattest og energivurdering av tekniske anlegg. Det er eier av bygget som har ansvaret for å gjennomføre energimerkingen. 
[bookmark: _Toc199178697]Kontraktsbestemmelser
NS 6430:2014 legges til grunn for kontraktsforholdet med følgende endringer/presiseringer 

	Punkt 4.1.1
	Nytt andre ledd: Etter signering av blankett 6430 skal dette dokumentet med vedlegg anses som del av kontraktsdokumentene etter dette punkt 4.1.1. 

	Punkt 4.7
	Andre og tredje ledd utgår og erstattes med: Oppdragsgiver kan velge å utløse alle tiltak eller deler av tiltakspakken uten at energientreprenøren har krav på vederlagsjustering med mindre Oppdragsgiver utløser under 50 % av tiltakspakken. 

	Punkt 5.4.2
	Bestemmelsen gjelder med følgende tilføyelse: Rapporten skal være i henhold til de spesifikke krav til prosjektutviklingsrapporter som fremgår av konkurransegrunnlagets vedlegg B

	Punkt 6.1.2
	Andre ledd utgår og erstattes med: Sikkerheten i utførelsestiden, herunder ansvar for forsinket fullføring, skal utgjøre 10 % av kontraktssummen. Med kontraktsummen menes avtalt vederlag for gjennomføringsfasen inkludert merverdiavgift. Til kontraktsummen hører også avtalt anslag over vederlag for ytelser som skal avregnes etter enhetspriser eller etter regning. Sikkerheten kan gjøres gjeldende for forhold oppdragsgiveren påberoper seg senest ved overtakelsen.

	Punkt 6.4.1
	Første ledd andre setning utgår og erstattes med følgende: Kontraktsgjenstanden skal være i samsvar med kontraktsdokumenter med tilhørende tegninger inntatt i modeller og beskrivelser, bortsett fra det som er særlig unntatt, eller som klart ikke er ment å gjelde. 

	Punkt 6.4.1
	Nytt andre ledd: Løsninger, kvaliteter, metoder mv angitt i prosjektutviklingsrapporten skal oppfylle samtlige krav i kontrakten, herunder punkt. 4.1.5 og kap. 6.4. Avviker prosjektutviklingsrapporten fra krav i kontrakten, gjelder sistnevnte.  

	Punkt 6.4.2
	Nytt tredje ledd: Uspesifiserte deler av kontraktsgjenstanden skal være av samme standard som de spesifiserte deler det er naturlig å sammenligne med.

	Punkt 6.5.3
	Nytt andre ledd: Med nødvendig prosjektering menes utarbeidelse av alle tegninger, beskrivelser og beregninger som er nødvendig for utførelsen. Tegningene skal som et minimum vise bygningsmessige tilpassinger, plassering av tekniske installasjoner samt alle føringsveier for elektrisitet, væske og/eller luft tilknyttet disse installasjonene. Prosjekteringsmateriale skal leveres byggherre før løsning bestemmes og utstyr/levering bestilles.

	Punkt 6.10.1
	Nytt tredje ledd: Dokumenter utarbeidet av energientreprenøren som ledd i analysefasen, og som inngår som vedlegg til Blankett 6430 B, er å anse som dokument utarbeidet av energientreprenøren og omfattes ikke av de dokumenter oppdragsgiver har risikoen for etter dette punkt 6.10.1. Dette gjelder selv om innholdet i dokumentene har vært gjenstand for forhandlinger mellom energientreprenøren og oppdragsgiver, eller dersom oppdragsgiver på annen måte har påvirket eller godkjent innholdet i dokumentene.

	Punkt 6.24.1
	Det gjennomføres samlet overtagelse når alle tiltak i alle bygg er sluttført. Eventuell godkjenning av fristforlengelse på enkelttiltak påvirker ikke sluttfrist på resten av tiltakene

	Punkt 6.25.1
	Oppdragsgiver kan uten ekstra kostnader og uten overtakelse ta de enkelte tiltak i bruk når de er tilgjengeliggjort eller ferdigstilt av energientreprenøren 

	Punkt 7.1.4
	Energibruk graddagskorrigeres. Effektbruk korrigeres ikke. Utetemperaturavhengig andel ev energiforbruk som korrigeres hvert år foreslås av entreprenør i analysefase, godkjennes av oppdragsgiver og holdes konstant i sparegarantifasen.

	
	Nøkkelpersonell kan ikke byttes ut uten byggherrens skriftlige forhåndssamtykke. Byggherre står fritt til å nekte slikt samtykke så lenge personen fortsatt er ansatt hos eller engasjert av entreprenøren, entreprenørens nærstående eller andre med en nær forretningsmessig tilknytning til entreprenøren. 
Ved bytte av personell i strid med denne bestemmelsen kan byggherre på entreprenørens regning og risiko intervenere i entreprenørens arbeider. Intervensjon skal skje under overholdelse av lover, offentlige forskrifter og vedtak, og etter skriftlig varsel hvor det er gitt entreprenøren en rimelig frist til å rette forholdet. De nødvendige dokumenterte og spesifiserte merkostnadene dette medfører for tilbyder, kan han belaste entreprenøren.

	
	Entreprenøren skal kontrollere basisforbruk som del av analysearbeidet i fase 1. Dersom oppdragsgiver har oppgitt feil basisforbruk så korrigeres sparegarantien både for energi og effekt slik: Ved feil innenfor +/- 15 % så holdes den %-vise sparegarantien fast. Ved feil utover dette så gjøres spesifikke beregninger. Etter oppstart gjennomføringsfase så kan ikke basisforbruk korrigeres.



Blankett 6430 A og B til NS 6430 brukes. I tillegg kommer følgende bestemmelser om lønns- og arbeidsvilkår til anvendelse:

· Vedlegg H, K og O (eventuelt flere) gjøres gjeldende i prosjektet.
· Energientreprenøren skal sørge for at ansatte i egen organisasjon og ansatte hos eventuelle underleverandører som direkte medvirker til oppfyllelse av energientreprenørens forpliktelser under avtalen, ikke har dårligere lønns- og arbeidsforhold enn det som følger av allmenngjorte eller landsomfattende tariffavtaler, jfr. forskrift 8. februar 2008 nr. 112 om lønns- og arbeidsvilkår i offentlige kontrakter § 5. Lederen av virksomheten er ansvarlig for at denne kontrakts bestemmelsen blir etterlevd.
· Alle avtaler energientreprenøren inngår og som innebærer utførelse av arbeid under denne avtalen, skal inneholde tilsvarende forpliktelser.
· Dersom energientreprenøren eller eventuelle underleverandører ikke oppfyller denne forpliktelsen, har oppdragsgiver rett til å holde tilbake deler av kontraktssummen, tilsvarende 2 (to) ganger innsparingen for energientreprenøren/underleverandøren, inntil det er dokumentert at forholdet er bragt i orden.
· Energientreprenøren og eventuelle underleverandører skal på forespørsel fra oppdragsgiver legge frem dokumentasjon på at krav til lønns- og arbeidsvilkår som nevnt i forskrift om lønns- og arbeidsvilkår i offentlige kontrakter § 5.5 er oppfylt. Oppdragsgiver og energientreprenøren kan hver for seg kreve at opplysningene i stedet for å legges frem for oppdragsgiver, skal legges frem for en uavhengig tredjepart som oppdragsgiver har gitt i oppdrag å undersøke om kravene i denne bestemmelsen er oppfylt. Energientreprenøren kan kreve at tredjeparten skal ha undertegnet en erklæring om at opplysningene ikke vil bli benyttet for andre formål enn å sikre oppfyllelse av energientreprenørens forpliktelse etter denne bestemmelsen. Dokumentasjonsplikten gjelder også underleverandører.
· Dersom en uavhengig tredjepart kommer til at kravene i denne bestemmelsen ikke er oppfylt, og energientreprenøren bestrider dette, kan oppdragsgiver kreve at energientreprenøren og underleverandører legger frem dokumentasjon for oppdragsgiver om de lønns- og arbeidsvilkår som blir benyttet.

